
కశ్మీర్ విషయంలో ఆది నుంచీ కాంగ్రెస్ పార్టీ వైఖరి సందేహాస్పదంగానే ఉందని చరిత్ర చెబుతోంది. పాకిస్థాన్ దురాక్రమణ సందర్భంగా బ్రిటిష్ వారిచ్చిన స్వతంత్ర ప్రతిపత్తిని వదులుకొని, స్వాతంత్ర్య భారతదేశంలో బేషరతుగా విలీనం చేశారు – నాటి కాశ్మీర్ రాజు మహారాజా హరిసింగ్. ఇట్లాగే అనేక రాజ సంస్థానాలు మనదేశంలో విలీనమయ్యాయి. వాటి వేటికీ లేని స్వతంత్ర ప్రతిపత్తి కేవలం కశ్మీర్కు మాత్రమే ఎందుకిచ్చారు? ఇది నాటి పాలకుల దూరదృష్టి లేని అసమర్థతా? అధికార దాహమా? తదనంతర కాలంలో కూడా పాకిస్థానీ ప్రేరిత శక్తులు కశ్మీర్లో ప్రవేశించి, స్థానిక హిందువులపై దారుణ హింసలకు పాల్పడ్డప్పుడు దేశాన్ని పాలించింది కాంగ్రెసే. అయినా ఎట్లాంటి చర్యలు తీసుకోలేదు. రాజకీయ లబ్ధి కోసం దేశ ప్రజల పట్ల అత్యంత బాధ్యతా రాహిత్యంగా, నిర్లక్ష్యంగా వ్యవహరించిన కాంగ్రెస్ పార్టీకి, ప్రస్తుత ప్రభుత్వ చర్యల్ని విమర్శించే నైతికార్హత ఉందా? పంజాబీ ఉగ్రవాదాన్ని ఉక్కుపాదంతో అణిచివేసిన స్వర్గీయ పి.వి. నరసింహా రావు గారి నాయకత్వాన్ని కూడా ఆదర్శంగా తీసుకోలేని దైన్యస్థితిలో ఉన్న కాంగ్రెస్ పార్టీ, ప్రస్తుత జాతీయవాద ప్రభుత్వాన్ని వంకలు పెట్టడమే అతి పెద్ద వింత.- వి. పేరయ్య శాస్త్రి, విజయవాడ

kashmir vishayamlo aadi nunchi congress party vaikhari sandehaaspadamgaane undani charitra chebutondi. pakisthan durakramana sandarbhamgaa british vaaricchina swatantra pratipattini vadulukoni, swaatantrya bhaaratadesamlo besharatugaa vileenam chesaru – naati kashmir raju maharaja harising. itlage aneka raja samsthaanaalu manadesamlo viliinamayyaayi. vaati vaetikii laeni swatantra pratipatti kevalam kashmeerku matrame endukicchaaru? idhi naati paalakula dooradrushti laeni asamarthataa? adhikara dahama? tadanantara kaalamlo kuudaa paakisthaanii prerita saktulu kashmeerlo pravesinchi, sthaanika hinduvulapai daaruna himsalaku palpaddappudu deshaanni paalinchindi congrese. aina etlanti charyalu teesukoledu. rajakeeya labdhi kosam desha prajala patla atyanta baadhyataa raahityamgaa, nirlakshyamgaa vyavaharinchina congress paarteeki, prastuta prabhutva charyalni vimarsinche naitikaarhata undaa? panjabi ugravaadaanni ukkupaadamto anichivesina swargeeya pi.vi. narasimha raavu gaari naayakatvaanni kuudaa aadarsamgaa teesukoleni dainyasthitilo unna congress party, prastuta jaatiiyavaada prabhutvaanni vankalu pettadame athi pedda vinta.- vi. paerayya saastri, vijayavada